Document ID: /roh_data/filtered/swiss_laws_in_ROHinterleaved.jsonl.gz/33269

This text was translated from FR into Rumantsch Grischun.

Les forfaits versés aux cantons sont calculés principalement sur la base du nombre de personnes effectuant une formation professionnelle initiale. Ils tiennent compte en outre, de manière appropriée, du volume et du genre de l’offre de formation initiale et de formation professionnelle supérieure. Le Conseil fédéral peut retenir des critères supplémentaires. Les forfaits sont versés aux cantons pour:a. l’offre:1. d’encadrement individuel spécialisé destiné aux personnes engagées dans une formation professionnelle initiale de deux ans (art. 18, al. 2),2. de mesures préparant à la formation professionnelle initiale (art. 12),3. d’écoles professionnelles (art. 21),4. de cours interentreprises et de cours d’autres lieux de formation comparables (art. 23),5. de cours de formation générale approfondie menant à la maturité professionnelle fédérale (art. 25),6. de cours de préparation aux examens professionnels fédéraux et aux examens professionnels fédéraux supérieurs (art. 28),7. de filières de formation dans les écoles supérieures (art. 29),8. de cours de formation continue à des fins professionnelles (art. 30 à 32),9. de cours de formation des formateurs (art. 45),10. de qualification des conseillers d’orientation professionnelle, universitaire et de carrière (art. 50);b. la tenue des examens et l’exécution des autres procédures de qualification (art. 40, al. 1), sous réserve de l’art. 52, al. 3, let. c. Nouvelle teneur selon le ch. II 4 de la LF du 6 oct. 2006 (Réforme de la péréquation financière), en vigueur depuis le 1 janv. 2008 (RO 2007 5779; FF 2005 5641). Rectifié par la Commission de rédaction de l’Ass. féd. (art. 58 al. 1 LParl; RS 171.10).

Las contribuziuns pauschalas che vegnan pajadas als chantuns vegnan calculadas principalmain sin basa dal dumber da persunas che absolvan ina furmaziun fundamentala professiunala. Plinavant tegnan las contribuziuns quint adequatamain da la dimensiun e dal gener da la furmaziun fundamentala sco er da la purschida da furmaziun professiunala superiura. Il Cussegl federal po resguardar ulteriurs criteris. Las contribuziuns pauschalas vegnan pajadas per las suandantas incumbensas:a. purschidas da:1. accumpagnament individual spezialisà d’emprendistas e d’emprendists che absolvan furmaziuns fundamentalas professiunalas da dus onns (art. 18 al. 2),2. mesiras per preparar per la furmaziun fundamentala professiunala (art. 12),3. scolas professiunalas spezialisadas (art. 21),4. curs intermanaschials e curs a lieus da furmaziun cumparegliabels (art. 23),5. instrucziun da furmaziun generala per sa preparar per la maturitad professiunala (art. 25),6. curs preparatorics per ils examens professiunals federals e per ils examens professiunals federals superiurs (art. 28),7. furmaziuns en scolas spezialisadas superiuras (art. 29),8. furmaziun supplementara orientada a la professiun (art. 30–32),9. occurrenzas da furmaziun per furmaturas e per furmaturs da la professiun (art. 45),10. qualificaziun dals cussegliaders da professiun, da studi e da carriera (art. 50);b. realisaziun d’examens e d’autras proceduras da qualificaziun (art. 40 al. 1) cun resalva da l’artitgel 52 alinea 3 litera c. Versiun tenor la cifra II 4 da la LF dals 6 d’oct. 2006 davart la refurma da la gulivaziun da finanzas e da la repartiziun da las incumbensas tranter la Confederaziun ed ils chantuns (NGF), en vigur dapi il 1. da schan. 2008 (AS 2007 5779; BBl 2005 6029).